After you สาขาใหม่ล่าสุด สาขานี้ตั้งอยู่ที่ square one เป็นตึกสองชั้น ตกแต่งได้น่ารักทั้งในและนอกร้าน ภายในร้านค่อนข้างใหญ่ค่ะ เรียกได้ว่าสามารถจุคนได้นับร้อยเลยทีเดียว สาขานี้ออกแบบมาเพื่อรองรับลูกค้าที่คาดว่าจะมากันอย่างคับคั่ง อยากให้ลูกค้าไม่ต้องมารอนานเหมือนสาขาอื่นๆที่มีที่นั่งเพียงไม่กี่ที่ สาขานี้มีของที่ระลึกของทางร้านขายเป็นกิจจะลักษณะเลยทีเดียว เรียกได้ว่าเป็นสาขาที่มีทุกอย่างครบครันที่สุดในตอนนี้แล้วสำหรับร้าน after you สิ่งที่ชอบในสาขานี้คือ มีโต๊ะตัวโตเอาไว้ให้ลูกค้าได้แชร์กันตั้งอยู่กลางร้าน เรียกได้ว่าเป็นการประหยัดพื้นที่และเป็นการรองรับลูกค้าที่มาเป็นกลุ่มใหญ่ๆได้เป็นอย่างดี สาขานี้มีเมนูใหม่ที่สาขาอื่นยังไม่มีด้วยค่ะ เมนูใหม่มี4เมนู มีขนมปังปิ้งหน้าต่างๆ3เมนู และเมนู "สยามโทสต์" ที่ออกแบบมาเป็นไทยได้อย่างลงตัว ขนมปังที่เป็นตัวโทสต์รสชาติจะต่างกับโทสต์ธรรมดาด้วยนะ รสชาตินุ่มนิ่ม หอมมัน (ต้องลองมาชิมกันเองค่ะ อธิบายยากจริงๆ) ส่วนไอศครีมก็เป็นไอศครีมรวมมิตรแบบไทยๆ มีหัวกะทิราดบนโทสต์แทนวิปครีม ปักร่มมาบนโทสต์เพื่อเป็น gimmick บอกให้รู้ว่าเป็นไทยๆ สำหรับเมนูใหม่อย่างสยามโทสต์ โดยส่วนตัวคิดว่าอน่อยดีค่ะ โดยเฉพาะขนมปังที่เป็นโทสต์ นุ่มนิ่มดี แต่จะเลี่ยนตรงกะทิไปหน่อย ไอศครีมรวมมิตรก็โอเคนะ การนำเสนอทำออกมาได้ดีค่ะ พนักงานที่นี่น่ารักเป็นปกติอยู่แล้วทุกสาขาค่ะ บริการดี ได้รับการเทรนมาอย่างดี บรรยากาศในร้านดีมากๆเลยทีเดียวสำหรับสาขานี้